इलाके को सील किया गया; जर्मनी में विस्फोट से 10 घायल
Italy Milan Cylinder Blast Case - इटली के शहर मिलान में गुरुवार को बड़ा धमाका हो गया। पुलिस ने बताया कि कुछ गाड़ियों में आग लगी है। पुलिस के मुताबिक- यह धमाका एक वैन में हुआ है।
इटली के शहर मिलान में गुरुवार को बड़ा धमाका हो गया। पुलिस ने बताया कि कुछ गाड़ियों में आग लगी है। पुलिस के मुताबिक- यह धमाका एक वैन में हुआ है। इलाके को सील कर दिया गया है। मामले की जांच की जा रही है। अब तक यह साफ नहीं हो सका है कि धमाके में किस तरह का नुकसान हुआ है। दूर से आग और धुआं नजर आ रहा है।
गैस सिलेंडर में ब्लास्ट की वजह से लगी आग 
इटली के अखबार ‘ला रिपब्लिका’ की वेबसाइट के मुताबिक- जिस वैन में धमाका हुआ, उसमें कुछ गैस सिलेंडर डिलिवरी के लिए रखे गए थे। इस वैन को पार्किंग में ले जाया जा रहा था, इसी दौरान किसी सिलेंडर में ब्लास्ट हो गया। फिलहाल, एक आदमी के घायल होने की जानकारी है। पास में मौजूद स्कूल और एक नर्सिंग होम को खाली करा लिया गया है। चार कारों में आग लगी, इसे बुझा दिया गया है।
जर्मनी में भी बड़ा ब्लास्ट, कई घायल
जर्मनी के रेटिन्जन शहर में गुरुवार दोपहर एक रिहायशी इमारत में धमाका हुआ। इसमें 10 लोगों के घायल होने की खबर है। इसमें कई पुलिस अधिकारी भी शामिल हैं। पुलिस के मुताबिक, सभी घायलों को अस्पताल पहुंचाया जा रहा है। अब तक यह साफ नहीं है कि धमाके की वजह क्या है। हालांकि, मौके पर मौजूद लोगों का कहना है कि रेस्क्यू के लिए बिल्डिंग के ऊपर हेलीकॉप्टर भेजे गए हैं और इलाके में पुलिस तैनात की गई है।
दैनिक भास्कर की ये खास खबरें भी पढें...
1. टेक्सास में 18 हजार गायें विस्फोट में मारी गईं
अमेरिका के टेक्सास में एक डेयरी फार्म में ब्लास्ट से 18 हजार गायों की मौत हो गई। अमेरिका के किसी स्टेट में पहली बार एक साथ इतनी गायों की मौत हुई है। डिमिट शहर के साउथ फोर्क डेयरी में मशीनरी में दिक्कत आने की वजह से विस्फोट हो गया। पूरी खबर पढ़ें...
2. अफगान फॉरेन मिनिस्ट्री के बाहर धमाका
अफगानिस्तान की राजधानी काबुल में मौजूद फॉरेन मिनिस्ट्री के बाहर सोमवार को बड़ा धमाका हुआ। इसमें 6 लोगों की मौत हो गई। 9 लोग घायल बताए गए हैं। कुछ मीडिया रिपोर्ट्स में कहा गया है कि यह एक फिदायीन हमला था। पूरी खबर पढ़ें...